
Rostirányban tömörített faanyag nyúlási tartalékának vizsgálata különböző nedvességtartalmak és tejsavas kezelés esetén

Kulcsszavak: gyűrűslikacsú fafajok, szórtlikacsú fafajok, roncsolásos vizsgálat, szakadási képek
A rostiránnyal párhuzamosan tömörített fa sokféleképpen felhasználható, elsősorban a bútoriparban. Vizsgálataink adatai és diagramjai bizonyítják a rostirányban tömörített faanyagban a nyúlási tartalék meglétét, melynek ismerete fontos tényező lehet a további tudományos vizsgálatok során. Nemcsak a nyúlási tartalék meglétére találtunk bizonyítékot, hanem arra is, hogy a tömörített faanyag hajlíthatósága 3-4-szer nagyobb, ha a rosttelítettségi pont közelében van. A faanyag előnytelen tulajdonsága a rossz méretstabilitás. Különböző dőjárási tényezők (hő, páratartalom, nedvesség) hatására erőteljesen deformálódik, zsugorodik, dagad. A tejsavas kezelés előnyös tulajdonsága, hogy jelentősen javíthatja a faanyagok méretstabilitását. Vizsgálataink következő kérdése, hogy a tejsavas kezelés hogyan befolyásolja a rostirányban tömörített fa nyúlását, azaz hajlítási tulajdonságait.



